Жарма ауданының аумақтық сайлау комиссиясы
сайланған әкімге куәлік тапсырды

Жарма ауданының аумақтық сайлау комиссиясы сайланған әкімге куәлік тапсырды.
2026 жылғы 21 қазанда Жарма ауданы, Белтерек ауылдық округінің ауыл активінің кеңесі өтті, онда Жарма ауданының аумақтық сайлау комиссиясының төрағасы Жанат Есенжолова округке сайланған әкім Рауфан Қаиртайқызы Капашеваға куәлік табыс етті.
Жарма ауданы, Белтерек ауылдық округі тұрғындарының тікелей сайлауы нәтижесінде әкім лауазымына сайланған Рауфан Қаиртайқызы Капашева 2026 жылғы 21 қазаннан бастап өз міндеттерін ресми түрде атқара бастайды.
Рауфан Капашева 1967 жылы 26 наруызда Семей облысы, Жарма ауданы, 8-Март ауылында дүниеге келген.

Еңбек жолын  1985 жылы   Семей облысы Жарма ауданы, қазіргі осы Белтерек ауылында  «Белтерек» совхозында құрылысшы болып бастаған,
1989-2000 жылдар аралығында  - Семей облысы Жарма ауданы, қазіргі осы Белтерек ауылында  «Белтерек» совхозында жанар-жағармай жұмысшысы, аға бухгалтер, Семей облысы Шар ауданы Белтерек ауылында «Жәми» шаруа қожалығының мүшесі, Семей облысы Шар ауданы Белтерек ауылында Белтерек ауылдық округі әкімшілігінде хатшы болып еңбек еткен.
2000 жылдың маусым айынан қазіргі уақытқа дейін  - Абай облысы Жарма ауданы Белтерек ауылында «Абай облысы Жарма ауданы Белтерек ауылдық округі әкімінің аппараты» мемлекеттік мекемесінде бас маман болып қызмет атқарды.
	Өзін-өзі ұсыну тәртібімен ұсынылған.
















